La consellera de la Presidència i portaveu del Govern, Elsa Artadi, acompanyada del secretari general de l'Esport i de l'Activitat Física, Gerard Figueras, ha clausurat avui la 52e edició de la Festa de la Vela Catalana, acte organitzat per la Federació Catalana de Vela al Museu Marítim de Barcelona, en el qual s'ha fet un reconeixement de la temporada feta pels esportistes i els clubs catalans.
Llagostera, Santa Cristina d'Aro, Castell-Platja d'Aro i Sant Feliu de Guíxols acolliran els propers 8, 9 i 10 de febrer "Le Centaure 2019", la prova internacional d'orientació nocturna a cavall més dura del calendari, en la qual els participants hauran de recórrer 100 quilòmetres de nit i sense lluna per camins i corriols dels massissos de les Gavarres i l'Ardenya.
Aquest matí se n'ha fet la presentació a Llagostera amb la presència del representant territorial de l'Esport a Girona, Josep Pujols.
La 99a edició de la Volta Ciclista a Catalunya s'ha presentat avui en un acte a l'INEFC de Barcelona, on s'han descobert totes les novetats de la ronda, que tindrà lloc del 25 al 31 de març.
Amb un recorregut atractiu i una participació de luxe, la "Volta" demostra que és un esdeveniment d'abast mundial.
El secretari general de l'Esport, Gerard Figueras, ha participat en l'acte i ha destacat la "màgia especial" que té aquesta prova de referència del ciclisme català.
El director de Consell Català de l'Esport, Antoni Reig, ha assistit avui a l'Institut Municipal d'Esports de Vic a la presentació del 100è Campionat de Catalunya absolut de cros, que aquest any arriba l'edició número cent i que se celebrarà el proper diumenge 3 de febrer a la capital osonenca, en el marc del Cros Ciutat de Vic – Trofeu Pere Casacuberta, que organitzen el Club Atlètic Vic i la Federació Catalana d'Atletisme.
L'Ajuntament de les Franqueses del Vallès ha acollit avui la presentació del VIII Torneig Internacional Femení Les Franqueses del Vallès ITF-WTA 60.000$, que se celebrarà entre el 29 d'abril i el 5 de maig al Club Tennis Els Gorchs convertit en la cita de tennis femení en pista ràpida més important de Catalunya i un dels més importants a nivell estatal.
El director del Consell Català de l'Esport, Antoni Reig, ha assistit a l'acte.
La 71a edició de la Gran Gala de l'Esport del diari Mundo Deportivo, celebrada avui al Museu Nacional d'Art de Catalunya, de Barcelona, ha designat el pilot de motos Marc Márquez i l'halterofilista Lydia Valentín com a millors esportistes estatals del 2018.
La consellera de la Presidència, Elsa Artadi, i el secretari general de l'Esport, Gerard Figueras, que ha format part del jurat, han assistit a l'acte.
El Nou Congost de Manresa ha estat escenari, aquest cap de setmana, de la tercera edició de l'ALLSTAR, organitzat per Federació Catalana de Basquetbol (FCBQ), amb el suport de La Xarxa de Comunicació Local i la col·laboració de l'Ajuntament de Manresa.
Obert a tothom, l'ALLSTAR 2019 ha reunit durant els dos dies més de 3.500 persones, entre les quals hi havia el director del Consell Català de l'Esport, Antoni Reig, que ha avui ha presenciat la competició femenina.
La representant territorial de l'Esport a les Terres de l'Ebre, Cinta Espuny, ha assistit durant el cap de setmana a diverses competicions dels Jocs Esportius Escolars de Catalunya (JEEC) a les Terres de l'Ebre de les disciplines de gimnàstica rítmica, tennis de taula i atletisme, a Sant Carles de la Ràpita, Ulldecona i el Perelló, respectivament.
El representant territorial de l'Esport a Lleida, Joan Segura, ha assistit avui al pavelló poliesportiu de Cervera (Segarra) a la XXII a edició de la Nit de l'Esport, organitzada per la Paeria de Cervera, en què han assistit més de 300 persones, algunes de les quals en representació de 25 entitats esportives locals.
La Federació Catalana de Motociclisme (FCM) ha celebrat avui a l'Auditori Caixa Fòrum de Barcelona la Gala de Premis dels Campionats de Catalunya 2018, una cerimònia dividida en quatre blocs -enduro, motocròs, velocitat i trial- que ha premiat més de 400 pilots i ha congregat unes 1.200 persones, entre les quals es trobava el director del Consell Català de l'Esport, Antoni Reig.